CELEX: 21988A0723(01)
Language: hr
Date: 1988-11-30 00:00:00
Title: Sporazum o suradnji između Europske ekonomske zajednice i Švicarske Konfederacije o istraživanju i razvoju u području drva, uključujući pluto, kao obnovljive sirovine

11/Sv. 113
            
            
               HR
            
            
               Službeni list Europske unije
            
            
               37
            
         21988A0723(01)
   
               L 195/75
            
            
               SLUŽBENI LIST EUROPSKE UNIJE
            
         SPORAZUM O SURADNJI
   između Europske ekonomske zajednice i Švicarske Konfederacije o istraživanju i razvoju u području drva, uključujući pluto, kao obnovljive sirovine
   EUROPSKA EKONOMSKA ZAJEDNICA,
   dalje u tekstu „Zajednica”,
   i
   ŠVICARSKA KONFEDERACIJA,
   dalje u tekstu „Švicarska”,
   dalje u tekstu „ugovorne stranke”,
   BUDUĆI DA su sukladno Odluci Vijeća Europskih zajednica, dalje u tekstu „Vijeće”, od 18. veljače 1985. Švicarska i Zajednica u razdoblju do 31. prosinca 1985. surađivale u području istraživanja i razvoja drva kao obnovljive sirovine; budući da su obje ugovorne stranke imale koristi od te suradnje;
   BUDUĆI DA je Odlukom od 19.svibnja 1982. Švicarsko savezno vijeće, za razdoblje koje završava u travnju 1988. i koje je produljeno do kraja 1990., donijelo nacionalni program za drvo kao energetski izvor i obnovljivu sirovinu, dalje u tekstu „švicarski program”, koji u Švicarskoj provodi i financira Švicarski nacionalni fond za znanstveno istraživanje;
   BUDUĆI DA je Vijeće Odlukom od 10. lipnja 1986. donijelo za razdoblje od četiri godine počevši od 1. siječnja 1986. istraživački program o materijalima (sirovinama i materijalima naprednih svojstava) koji uključuje potprogram o drvu uključujući i pluto kao obnovljive sirovine, dalje u tekstu „program Zajednice”; budući da se člankom 6. te Odluke predviđa sklapanje sporazuma s trećim zemljama, a posebno s državama uključenima u europsku suradnju u području znanstvenog i tehničkog istraživanja (COST);
   BUDUĆI DA su Zajednica i Švicarska sklopile Okvirni sporazum o znanstvenoj i tehničkoj suradnji koji je stupio na snagu 17. srpnja 1987.;
   BUDUĆI DA bi suradnja između švicarskog programa i programa Zajednice i dalje osiguravala da se provedena istraživanja dotičnih programa međusobno nadopunjuju kao i da se izbjegne nepotrebno udvostručavanje napora,
   ODLUČILE SU:
   Članak 1.
   Zajednica i Švicarska surađuju na programima Zajednice i Švicarske kao što je opisano u prilozima A i B.
   Članak 2.
   Svaka ugovorna stranka snosi trošak provođenja svog programa.
   Troškove koji proizlaze iz međuprogramske suradnje namiruju ugovorne stranke, pri čemu je svaka stranka odgovorna za iznos koji se na nju odnosi.
   Članak 3.
   Cilj suradnje na koju upućuje članak 1. je koordinacija programa Zajednice i Švicarske i pružanje poticaja za provođenje programa u svrhu stjecanja veće koristi od istraživačkih napora svake strane.
   Ciljevi ove koordinacije su posebno:
   
               —
            
            
               odabrati i definirati istraživačke projekte,
            
         
               —
            
            
               pratiti provedbu projekata,
            
         
               —
            
            
               ocijeniti rezultate i utvrditi nove istraživačke prioritete.
            
         Provodi se putem:
   
               —
            
            
               iscrpnih razmjena informacija o programima svake stranke,
            
         
               —
            
            
               sudjelovanja predstavnika jedne ugovorne stranke na seminarima i simpozijima druge stranke,
            
         
               —
            
            
               organizacije gostovanja stručnjaka jedne ugovorne stranke na istraživačkim institutima druge,
            
         
               —
            
            
               redovitih bliskih kontakata između osoba odgovornih za programe Zajednice i Švicarske.
            
         Članak 4.
   Komisija Europskih zajednica, s jedne strane, i tijela koja je imenovalo Švicarsko savezno vijeće, s druge strane, osiguravaju odvijanje suradnje između programa Zajednice i Švicarske.
   U tu svrhu osoba odgovorna za program Zajednice prema potrebi poziva osobu odgovornu za švicarski program da sudjeluje na sastancima radnih skupina Zajednice i skupina stručnjaka, a osoba odgovorna za švicarski program poziva osobu odgovornu za program Zajednice da prema potrebi sudjeluje na sastancima švicarskuh radnih skupina i skupina stručnjaka.
   Na sastancima na koje su pozvane, navedene osobe mogu biti u pratnji stručnjaka.
   Članak 5.
   Spoznaje dobivene provedbom programa Zajednice tijekom razdoblja valjanosti ovog Sporazuma dostavljaju se Švicarskoj i njezinim tijelima (organima, poduzećima ili osobama) koja provode istraživanja ili obavljaju proizvodne djelatnosti kojima se opravdava pristup ovim spoznajama pod istim uvjetima kao državama članicama Zajednice.
   Spoznaje dobivene provedbom švicarskog programa tijekom razdoblja valjanosti ovog Sporazuma dostavljaju se državama članicama Zajednice i njihovim nadležnim tijelima pod istim uvjetima kao i nadležnim švicarskim tijelima.
   Ako su tijekom provođenja dotičnih programa izrađeni ili osmišljeni izumi koji se mogu patentirati i koji su zaštićeni patentima, ugovorne stranke u najvećoj mogućoj mjeri potiču vlasnike takvih patenata da dodijele neisključive dozvole osobama ili poduzećima osnovanima u Zajednici ili Švicarskoj. Bilo koja takva dozvola dodjeljuje se pod nediskriminirajućim uvjetima.
   Članak 6.
   Ovaj se Sporazum primjenjuje, s jedne strane, na državnim područjima na kojima se primjenjuje Ugovor o osnivanju Europske ekonomske zajednice i prema uvjetima koji su utvrđeni tim Ugovorom, te s druge strane, na državnom području Švicarske Konfederacije.
   Članak 7.
   1.   Ovaj se Sporazum sklapa za vrijeme trajanja programa ugovorne stranke koji prvi istekne.
   Ako se obavijest o raskidu Sporazuma ne dostavi tijekom mjeseca koji nastupa nakon odluke o izmjeni programa jedne od ugovornih stranaka, prilozi A ili B izmjenjuju se tako da se uzmu u obzir navedene izmjene. Ugovorne stranke jedna drugu obavješćuju o odlukama vezanima uz izmjene programa.
   2.   Ako se obavijest o raskidu Sporazuma ne dostavi tijekom mjeseca koji nastupa nakon odluke jedne od ugovornih stranaka o prihvaćanju novog programa, ovaj se Sporazum produljuje za razdoblje trajanja programa ugovorne stranke koji prvi istekne.
   Odredbe drugog podstavka gore navedenog stavka 1. primjenjuju se mutatis mutandis.
   3.   Smatra se da ovaj Sporazum nije istekao samo na temelju odgode o prihvaćanju naknadnih programa jedne od ugovornih stranaka.
   4.   Uz iznimku odredbi utvrđenih u stavcima 1. i 2., svaka ugovorna stranka može u svakom trenutku raskinuti Sporazum uručivanjem obavijesti 6 mjeseci unaprijed.
   Članak 8.
   Prilozi A i B sačinjavaju sastavni dio Sporazuma.
   Članak 9.
   Ugovorne stranke odobravaju ovaj Sporazum na temelju postupaka koji su na snazi za svaku od njih. On stupa na snagu čim ugovorne stranke obavijeste jedna drugu o završetku postupaka potrebnih u tu svrhu.
   Članak 10.
   Ovaj je Sporazum sastavljen u po dva primjerka na danskom, nizozemskom, engleskom, francuskom, njemačkom, grčkom, talijanskom, portugalskom i španjolskom jeziku, a svaki je tekst jednako vjerodostojan.
   
      
         
            Za Švicarsku Konfederaciju
         
      
      
         
            U ime Vijeća Europskih zajednica
         
      
   
   PRILOG A
   Program Zajednice o drvu, uključujući pluto, kao obnovljive sirovine (od 1986. do 1989.)
   Program Zajednice obuhvaća sljedeća istraživačka područja:
   1.   Drvna proizvodnja
   
   
               1.1.
            
            
               Uzgoj šumskog drveća i očuvanje genofonda
            
         
               1.2.
            
            
               Zaštita od štete od biotičkih i abiotičkih čimbenika i vatre
            
         
               1.3.
            
            
               Bolje iskorištavanje zemljišnih resursa (isključivo koordinirana aktivnost)
            
         
               1.4.
            
            
               Inventarizacija šuma (isključivo koordinirana aktivnost)
            
         2.   Sječa drveta, skladištenje i prijevoz
   
   
               2.1.
            
            
               Organizacija aktivnosti sječe i razvoj strojeva za sječu
            
         
               2.2.
            
            
               Sječa, obrada, skladištenje i prijevoz
            
         3.   Drvo kao materijal
   
   
               3.1.
            
            
               Svojstva, zaštita i poboljšanje drveta i ploča od drva
            
         
               3.2.
            
            
               Razvoj postupaka ispitivanja i razvrstavanja
            
         4.   Mehanička obrada drveta i uporaba gotovih proizvoda od drva
   
   
               4.1.
            
            
               Mehanička konverzija i proizvodni postupci
            
         
               4.2.
            
            
               Postupci sušenja
            
         
               4.3.
            
            
               Korištenje drveta i materijala na temelju drva u građevinarstvu
            
         
               4.4.
            
            
               Druge namjene gotovih proizvoda od drveta
            
         5.   Proizvodnja i obrada celuloze, papira i kemikalija za drvo
   
   
               5.1.
            
            
               Fizička i organska kemija defibriranja drva
            
         
               5.2.
            
            
               Kemijsko-mehanička proizvodnja celuloze (visokoprinosna proizvodnja celuloze)
            
         
               5.3.
            
            
               Postupci proizvodnje celuloze s nisko gradiranim drvom
            
         
               5.4.
            
            
               Zamjene za drvena vlakna i aditive za materijale
            
         
               5.5.
            
            
               Recikliranje vlakana
            
         
               5.6.
            
            
               Postupak proizvodnje papira i ploča
            
         
               5.7.
            
            
               Proizvodi dobiveni od drveta kao izvora kemikalija
            
         Ovaj se program provodi na temelju ugovora o istraživanju uz podijeljenje troškove i putem koordinacije i aktivnosti obuke.
   PRILOG B
   Švicarski program za drvo kao energetski izvor i obnovljivu sirovinu (od 1982. do 1999.)
   1.   Nacionalni uvjeti opskrbe:
   
   
               —
            
            
               šumarska politika i zakon o šumarstvu u slučaju kronične nestašice,
            
         
               —
            
            
               povećana proizvodnja uz pomoć uzgojnih sredstava,
            
         
               —
            
            
               potraživanja i sukobi vezani uz aktivnosti,
            
         
               —
            
            
               korištenje područja za krmno bilje u šumarske svrhe,
            
         
               —
            
            
               omogućavanje dostupnosti planinskim šumama,
            
         
               —
            
            
               osnovni podaci vezani uz gospodarenje šumarskim poduzećima,
            
         
               —
            
            
               optimiziranje gospodarenja šumarskim poduzećima,
            
         
               —
            
            
               tržište drvenom građom.
            
         2.   Bitni proizvodi od drveta:
   
   
               —
            
            
               povećana obrada drveta u Švicarskoj,
            
         
               —
            
            
               optimalna distribucija sirovina,
            
         
               —
            
            
               izvoz i uvoz,
            
         
               —
            
            
               svojstva švicarske drvne građe,
            
         
               —
            
            
               podjela objekata na manja i srednja poduzeća,
            
         
               —
            
            
               optimiziranje obrtničkih poduzeća,
            
         
               —
            
            
               tehnike spajanja drvene građe u gradnji,
            
         
               —
            
            
               deformacija i duguročni otpor građevinskih elemenata i nosivih struktura,
            
         
               —
            
            
               postupci impregniranja velikih dijelova,
            
         
               —
            
            
               vanjsko pokrivanje drvom,
            
         
               —
            
            
               drvo u unutarnjem uređenju,
            
         
               —
            
            
               biološki elementi u otpadnim otopinama bez sumpora,
            
         
               —
            
            
               biorazgradnja lignina,
            
         
               —
            
            
               sustav kontrole postupaka u industriji drvene građe.
            
         3.   Drvo kao energetski izvor:
   
   
               —
            
            
               drvo kao energetski izvor u kriznom razdoblju,
            
         
               —
            
            
               energetski potencijal drva korištenog kao materijal u graditeljstvu,
            
         
               —
            
            
               prijevoz i distribucija drva kao energetskog izvora.
            
         4.   Gospodarski učinci sušenja šumskih stabala:
   
   
               —
            
            
               simulacijski model gospodarskih gubitaka.